Sekolah Kebangsaan Nusantara

Sekolah Kebangsaan Nusantara atau nama ringkasnya SK Nusantara, merupakan sebuah Sekolah Kebangsaan yang terletak di Jalan Nusaria 7, Taman Nusantara ,Gelang Patah, Johor. Berada dalam lokasi strategik di tengah kawasan perumahan. Berhampiran dengan SMK Taman Nusajaya, Sklh Agama Nusantara dan Dewan MBIP. Mempunyai Kelas Pra Sekolah dan  juga Kelas Pendidikan Khas utk pelajar- pelajar kurang upaya.

Pada 2025, SK Nusantara dibahagikan kepada dua sesi. Sesi Pagi melibatkan Tahun 3 sehingga Tahun 6 dan Sesi Petang melibatkan Tahun 1 dan Tahun 2 . Jumlah keseluruhan pelajar seramai 1725 orang. Manakala seramai 108 orang guru yang bertugas dan 10 orang AKP untuk bahagian pentadbiran dan sebagainya.

Sejarah 
Sekolah Kebangsaan Nusantara mula beroperasi 1 Januari 2006. Sekolah ini terletak di tengah-tengah kawasan perumahan Taman Nusantara dalam kawasan Majlis Perbandaran Johor Bahru Tengah. Sekolah ini juga dibina di dalam kawasan Pembangunan Wilayah Iskandar yang sedang pesat dibangunkan di selatan tanah air.

Pada awal pembukaannya, sekolah ini mendapat khidmat seramai 18 orang tenaga pendidik dengan seorang pembantu tadbir. Pada 1 Mac 2006 barulah sekolah ini mendapat perkhidmatan seorang Pembantu Am Rendah (PAR) dan Pembantu Tadbir Rendah. Kebanyakan sebahagian besar guru yang ditempatkan di sekolah ini adalah guru yang diambil dari SK Gelang Patah termasuk guru-guru yang mengajar Pendidikan Khas manakala selebihnya dari sekolah-sekolah lain yang berhampiran termasuk Guru Besar pertama , Encik Sapian Bin Rawian yang berasal dari daerah Kulai. 

Pada tahun 2008, guru yang berkhidmat di sekolah ini seramai 32 orang. Manakala seramai 232 orang murid ditempatkan di sekolah ini juga sebahagian besarnya dipindahkan dari Sekolah Kebangsaan Gelang Patah termasuk murid-murid Pendidikan Khas. Selebihnya murid yang dipindahkan dari Sekolah Kebangsaan Kampung Pulai dan Sekolah Kebangsaan Taman Nusa Perintis 1. Murid-murid ini juga tinggal di kawasan-kawasan kampong yang berhampiran dengan sekolah. Pada tahun 2008, enrolmen murid telah meningkat kepada 406 orang.

Pencapaian 

1. Pada 26 Jun 2025,pasukan bola sepak SK Nusantara telah menjadi Johan Bola Sepak MSSD Johor Bahru B-12 di mana sebanyak 64 buah sekolah yang telah menyertainya.

Lebih manis, seorang pelajar SKN iaitu M. Ziyaad Akmal bin Mohd Zaini telah dinobatkan sebagai pemain terbaik kejohanan.

2. Pasukan Bahas Ala Parlimen berjaya dinobatkan sebagai JUARA Pertandingan Bahas Ala Parlimen Sekolah Rendah Peringkat Negeri Johor 2025.

Tahniah juga adik Rayyan dinobatkan sebagai Pembahas Terbaik..

 Alamat
Sekolah Kebangsaan Nusantara,
Jalan Nusaria 7, Taman Nusantara,
81550 Gelang Patah
Johor,  
Telefon =  +607-5101433
Fax       = +607-5101454

 Pautan luar 
 Sekolah Kebangsaan Nusantara
  Sekolah Kebangsaan Nusantara

Nusantara
Nusantara